Ferðamaðurinn lagði upp frá Landmannalaugum 19. september . Árni Sæberg Franskur ferðalangur sem grennslast var fyrir um á Laugaveginum í gær og í nótt reyndist vera í Grímsey , að sögn Ólafar Snæhólm Baldursdóttur upplýsingafulltrúa Slysavarnafélagsins Landsbjargar . Franski ferðamaðurinn lagði upp úr Landmannalaugum 19. september og gisti þá nótt í Hrafntinnuskeri . Síðan var ekki vitað um ferðir hans . Björgunarsveitir frá Hvolsvelli og Hellu hófu eftirgrennslan í gærkvöldi . Um 20 björgunarsveitarmenn tóku þátt í þessari eftirgrennslan , farið var í mannlausa skála og slóðar eknir og gengnir . Eftirgrennslan hófst þegar ferðaáætlun sem maðurinn skyldi eftir hjá skálavörðum að Fjallabaki stóðst ekki .